8 बीघा में की गई अवैध प्लॉटिंग को किया ध्वस्त
यूआईटीकी ओर से शुक्रवार को दो साै फीट रोड के समीप अवैध प्लॉटिंग को ध्वस्त कर दिया गया। यहां कई महीने पहले से करीब 8 बीघा भूमि पर लोगों ने ग्रेवल रोड बनाकर प्लॉटिंग कर दी। कार्रवाई के दौरान काफी लोग मौजूद रहे। यूआईटी का दस्ता अतिक्रमण निरोधक अधिकारी सोहन सिंह नरुका एवं तहसीलदार अनुराग हरित के नेतृत्व में दो सौ फीट रोड पहुंचा। वंडर रेजीडेंसी के समीप यूआईटी ने दो जेसीबी से अवैध प्लॉटिंग को हटाया। आबादी से लगती करीब 8 बीघा कृषि भूमि पर लोगों ने प्लांटिंग के लिए 5 ग्रेवल रोड बना रखे थे, जिन्हें यूआईटी अधिकारियों ने दो जेसीबी से समतल करा दिया। अतिक्रमण निरोधक अधिकारी नरुका ने बताया कि कृषि भूमि पर आवासीय प्लाटिंग के लिए रोड बनाने के मामले में पहले शिकायत मिली थी। इस संबंध में नोटिस भी जारी किए गए, लेकिन लोगों ने खातेदारी की इस भूमि पर ग्रेवल रोड बना दिया। इन्हें कार्रवाई कर जेसीबी से हटा दिया गया है। उल्लेखनीय है कि इस भूमि पर करीब दो साल से प्लांटिंग को लेकर विवाद चल रहा है। पहले भी यूआईटी ने इस भूमि पर नोटिस देकर रोक लगाई थी, जब काम रुक गया था, लेकिन करीब एक साल पहले इस भूमि पर ग्रेवल रोड बना कर प्लांटिंग की गई।
अलवर. दो सौ फीट रोड के समीप यूआईटी की ओर से कृषि भूमि पर अवैध प्लाॅटिंग को हटाया गया।
hin_Deva hin_Deva hin_Deva